נלסון פרודנסיו

**נלסון פרודנסיו** (בפורטוגזית: **Nelson Prudêncio**; נולד: 4 באפריל 1944, נפטר: 23 בנובמבר 2012) היה אתלט ברזילאי בקפיצה משולשת, סגן אלוף אולימפי (מקסיקו סיטי 1976), זוכה מדליית ארד אולימפית (מינכן 1972) וזוכה בשתי מדליות כסף ב (ויניפג 1967 וקאלי 1971).

## ביוגרפיה
נלסון פרודנסיו נולד ב-1944 בעיר לינס  שבמדינת סאו פאולו (ברזיל). התמחה בקפיצה משולשת וזכה במקצוע זה בשתי מדליות אולימפיות. דורג שני בעולם ב-1968, שלישי ב-1972 וחמישי ב-1975.

סיים לימודים בבית הספר לחינוך גופני בסאו קרלוס, שם היה מורה במשך כמה שנים. למד חינוך גופני באוניברסיטת סאו פאולו ולימד כפרופסור באוניברסיטה הפדרלית של סאו קרלוס . כמו כן כיהן כסגן נשיא בקונפדרציית האתלטיקה הברזילאית . נפטר ב-2012 מסרטן הריאה.

היה נשוי למריה לוסיה סלדנהה ויאנה פרודנסיו ונולדו להם שני ילדים (כריסטינה ומרציו).

## קריירה ספורטיבית
### 1965
באליפות דרום אמריקה באתלטיקה  שנערכה בריו דה ז'ניירו, ברזיל זכה במדליית זהב בקפיצה משולשת בתוצאה של 14.96 מטר לפני חברו לנבחרת מריו גומז (14.87 מטר) וחואן איבנוביץ' מצ'ילה (14.53 מטר).

### 1967
במשחקים הפאן-אמריקאיים שנערכו בויניפג, קנדה זכה פרודנסיו במדליית כסף בקפיצה משולשת בתוצאה של 16.45 מטר אחרי צ'ארלס קרייג  מארצות הברית (16.54 מטר) ולפני חוזה הרננדז מקובה 15.95 מטר.

באליפות דרום אמריקה באתלטיקה  שנערכה בבואנוס איירס, ארגנטינה זכה במדליית זהב בקפיצה משולשת בשיא אליפות של 16.30 מטר לפני חבריו לנבחרת וילסון בנמן (14.82 מטר) וז'ואל דיאז (14.62 מטר).

### 1968
#### סגן אלוף אולימפי ושיאן עולם
באולימפיאדת מקסיקו סיטי זכה במדליית כסף בקפיצה משולשת בתוצאה של 17.27 מטר (תוצאתו הטובה ביותר) אחרי ויקטור סנייב מרוסיה (שיא עולם של 17.39 מטר) ולפני ג'וזפה ג'נטילה  מאיטליה (17.22 מטר). התוצאה שקבע פרודנסיו (17.27 מטר) היוותה שיא עולמי שנשבר בהמשך התחרות על ידי סנייב.

### 1969
באליפות דרום אמריקה באתלטיקה  שנערכה בקיטו, אקוודור זכה במדליית זהב בקפיצה משולשת בשיא אליפות של 16.34 מטר לפני חברו לנבחרת ז'ואל דיאז (14.80 מטר) ואריאל גונזאלס מארגנטינה (14.65 מטר)

### 1970
באוניברסיאדת טורינו סיים במקום השמיני בקפיצה משולשת בתוצאה של 16.29 מטר.

### 1971
במשחקים הפאן-אמריקאיים שנערכו בקאלי, קולומביה זכה במדליית כסף בקפיצה משולשת בתוצאה של 16.82 מטר אחרי פדרו פרז  מקובה (שיא עולם של 17.40 מטר) ולפני ג'ון קרפט  מארצות הברית (16.32 מטר).

באליפות דרום אמריקה באתלטיקה  שנערכה בלימה, פרו זכה במדליית זהב בקפיצה משולשת בתוצאה של 15.58 מטר לפני מנואל גוטיירז מקולומביה (14.94 מטר) ורוברטו דוס סנטוס מאורוגוואי (14.75 מטר).

### 1972
באולימפיאדת מינכן זכה במדליית ארד בקפיצה משולשת בתוצאה של 17.05 מטר אחרי ויקטור סנייב מברית המועצות (17.35 מטר) וירג דרמל ממזרח גרמניה (17.31 מטר).

### 1974
באליפות דרום אמריקה באתלטיקה  שנערכה בסנטיאגו, צ'ילה זכה במדליית כסף בקפיתה משולשת בתוצאה של 16.09 מטר אחרי חברו לנבחרת ז'ואאו קארלוס דה אוליווירה (בתוצאה שווה לשיא אליפות 16.34 מטר) ולפני אדגר מורנו מוונצואלה (15.16 מטר).

### 1975
באליפות דרום אמריקה באתלטיקה  שנערכה בריו דה ז'ניירו, ברזיל זכה במדליית כסף בקפיצה משולשת בתוצאה של 16.45 מטר אחרי חברו לנבחרת ז'ואאו קארלוס דה אוליווירה (בשיא אליפות 16.48 מטר) ולפני פרנסיסקו פיצ'וט מצ'ילה (15.07 מטר).

### 1976
באולימפיאדת מונטריאול סיים במקום ה-14 במוקדמות בתוצאה של 16.22 מטר ולא עלה לגמר.

## קישורים חיצוניים

* נלסון פרודנסיו, באתר sports-reference.com (אורכב)
* לסון פרודנסיו, באתר olympics.com
* נלסון פרודנסיו, באתר latino.foxnews.com (אורכב)
* נלסון פרודנסיו, באתר הוועד האולימפי הברזילאי 
* נלסון פרודנסיו, באתר terceirotempo.uol.com.br 

## הערות שוליים

קטגוריה:אתלטים ברזילאים
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:שיאני עולם ברזילאים: אתלטיקה
קטגוריה:זוכי מדליית כסף אולימפית: אתלטיקה
קטגוריה:זוכי מדליית ארד אולימפית: אתלטיקה
קטגוריה:זוכי מדליית כסף אולימפית מברזיל
קטגוריה:זוכי מדליית ארד אולימפית מברזיל
קטגוריה:ברזילאים שנולדו ב-1944
קטגוריה:ברזילאים שנפטרו ב-2012